<classify> SERIKALI ya Tanzania imejikita katika kuhakikisha kuwa Sekta ya Teknolojia, Habari na Mawasiliano TEHAMA inakuwa chachu ya kufi kia kuwa nchi ya uchumi wa kati ifi kapo mwaka 2025 ili kutimiza Malengo ya Milenia ya Maendeleo Endelevu kabla ya mwaka 2030.Hayo yalisemwa na Naibu Katibu Mkuu wa Wizara ya Ujenzi, Uchukuzi na Mawasiliano, Dk Jim Yonazi jijini Dubai, Umoja wa Falme za Kiarabu UAE, unakofanyika Mkutano Mkuu wa Nchi wanachama wa Shirika la Umoja wa Mataifa linalosimamia Mawasiliano Duniani International Telecommunication Union ITU.Akizungumza kwa niaba ya Waziri wa Ujenzi, Uchukuzi na Mawasiliano, Isack Kamwelwe, Dk Yonazi alisema serikali imejizatiti kuhakikisha kuwa uchumi wa Tanzania unachangiwa kwa kiasi kikubwa na sekta ya TEHAMA.Napenda kutumia nafasi hii kuiarifu dunia kupitia mkutano huu, maendeleo makubwa ya TEHAMA yanayofanyika nchini Tanzania kupitia Serikali ya Awamu ya Tano inayoongozwa na Rais wetu Dk John Pombe Magufuli.Kufuatia uchaguzi wa mwaka 2015, Serikali iliyoko madarakani hivi sasa imetayarisha Sera Mpya ya TEHAMA inayoelekeza umuhimu wa TEHAMA katika kujenga uchumi na kuboresha maisha ya Watanzania, alisema Dk Yonazi.Aidha, Dk Yonazi alisema Sekta ya TEHAMA imekua kwa kiwango kikubwa nchini na kubadilisha maisha ya Watanzania wengi vijijini na mijini pia. Aliongeza kuwa ushahidi wa maendeleo ya TEHAMA nchini, unaonekana katika idadi ya watoa huduma za TEHAMA nchini, matumizi ya teknolojia mbalimbali, idadi ya watumiaji wa huduma mbalimbali zikiwamo za intaneti, simu na hata redio na runinga katika mifumo mbalimbali kupitia TEHAMA.Alisema katika kukuza matumizi ya TEHAMA, Tanzania imeamua kuruhusu teknolojia mbalimbali technology neutrality na kuwekeza katika kujenga Mkongo wa Taifa katika kuunganisha kila mkoa nchini.Kadhalika, Mkongo huo umeunganishwa na nchi jirani zilizopakana na Tanzania. Pia alizungumzia Tanzania kuwekeza katika kituo cha kutunza data cha kiwango cha kimataifa Tier 3 data Centre.Dk Yonazi pia aliuambia mkutano huo kuwa kupitia Mfuko wa Mawasiliano kwa Wote UCSAF, Tanzania imeweza kuwa na watumiaji zaidi ya milioni 41 hadi kufikia Juni 2018, ambayo ni sawa na kufikia asilimia 94 ya nchi nzima, huku wastani wa watumiaji wa intaneti imefikia asilimia 45 kati ya watanzania wapatao milioni 55.Alisema nia ya Serikali ya Awamu ya Tano ni kuhakikisha kuwa maeneo yaliyobaki yanafikiwa mwaka 2020. Yonazi alikumbushia mkutano huo kuwa Tanzania ilikuwa moja ya nchi za mwanzo kuingia katika mfumo wa utangazaji wa kidijiti, hivyo kuruhusu masafa katika bandi 700 yaliyokuwa yanatumika katika mfumo wa analojia, sasa yanatumika katika mfumo wa intaneti wa mwendo kasi ili kuongeza chachu ya maendeleo ya uchumi wa Tanzania kupitia TEHAMA.Kutokana na maendeleo makubwa ya TEHAMA nchini, Tanzania inakaribisha wawekezaji katika sekta hii ili kuweza kushirikiana na sisi katika kuboresha TEHAMA na maendeleo ya wananchi wetu kwa ujumla, alisema Dk Yonazi.Tanzania inashiriki katika mkutano huu wa ITU Plenipotentiary Conference, unaofanyika mara moja kila baada ya miaka minne, ambapo chaguzi mbalimbali zitafanyika kuchagua viongozi wakuu wa ITU na nchi zitakazoingia katika Baraza la Utawala la ITU ITU Council.  <topic>: KITAIFA 